Rabinų seminarija

Rabinų seminarija, taip pat žinoma kaip žydų seminarija, žydų mokykla – žydų švietimo įstaiga, skirta mokyti rabinus. (Kai kuriais atvejais „žydų seminarija“ gali reikšti ir kantorių mokyklą.) Nors rabinai šimtmečius buvo judaizmo dalis, rabinų seminarijos atskiromis institucijomis tapo tik XIX a. pirmoje pusėje.

 Istorija 
200px|thumb|left|Budapešto rabinų seminarija (2018)
Šiandien rabinų seminarijos skiriasi nuo kitų žydų švietimo įstaigų dėl haskalos – žydų šviečiamojo sąjūdžio – įtakos. Iki šio sąjūdžio į rabinus būdavo įšventinama ješivose, būsimieji rabinai jose turėdavo išeiti intensyvų studijų kursą, daugiausia dėmesio skirdami Talmudo ir halachų raštams. Rabinų seminarijų raida buvo prieštaringa, nes šios naujos institucijos kartu su rabinų įšventinimu turėjo suteikti pasaulietinį laipsnį, todėl kai kurie tai vertino kaip erezijos ir asimiliacijos skatinimą.

Pirmosios rabinų seminarijos 1829 m. buvo įsteigtos Paduvoje ir Mece, tačiau 1859 m. jos persikėlė į Paryžių (Séminaire israélite de France). Rusijos imperijoje vykdant pavaldinių žydų akultūraciją, 1847–1873 m.buvo atidarytos Vilniaus ir Žytomyro rabinų seminarijos. 1854 m. Breslaujoje įkurta žydų teologijos seminarija.Matthias Morgenstern: Rabbinerseminar. In: Dan Diner (Hrsg.): Enzyklopädie jüdischer Geschichte und Kultur (EJGK). t. 5: Pr–Sy. Metzler, Stuttgart/Weimar 2014, ISBN 978-3-476-02505-0, pp. 79–83.

Kaip minėta, šios seminarijos atsirado dėl žydų šviečiamojo sąjūdžio (haskalos) įtakos, šį sąjūdį pradėjo Berlyno filosofas Mozė Mendelsonas. Sąjūdis kilo reikalaujant emancipacijos ir lygybės, tačiau tai pasiekti buvo įmanoma tik tada, jei žydai atsivers mokslui, visuomenėms ir kultūroms, kuriose jie gyveno. Maždaug tuo pačiu laiku tyrimų objektu tapo pats judaizmas: jo istorija, šaknys, dvasiniai pagrindai ir sąsajos su kitomis religijomis. Ypač rabinai, turintys atitinkamą pasaulietinį išsilavinimą, į žydų visuomenę turėjo nešti Švietimo idėjas. Taip pat buvo svarbu atmesti antisemitinius kaltinimus.

Nors dauguma ankstyvųjų rabinų seminarijų, išskyrus Budapešto, tapo Holokausto arba komunistinės diktatūros aukomis, po karo buvo įkurta nemažai naujų seminarijų, ypač Europoje ir Šiaurės Amerikoje. Abraamo Geigerio kolegija Potsdame, atidaryta 2000 m. lapkričio 12 d., buvo pirmoji po Holokausto naujai įkurta rabinų seminarija žemyninėje Europoje.Das erste nach dem Holocaust Deutschlandradio.de (2000-11-13), Nuoroda tikrinta 2024-11-19. Naujoji Berlyno rabinų seminarija įsteigta 2009 m.

 Išnašos 

Kategorija:Judaizmas